‘વિષ્ણુ આમ તો બહુ ડાહ્યો છોકરો છે પણ ભણવામાં શંકર જેટલો હોંશિયાર નહીં. વળી સ્વભાવે પણ જરા અતડો એટલે કોઈની સાથે બહુ મળે – મૂકે નહીં. એને સાક્ષીનું પણ ખાસ આકર્ષણ ન થયું પણ એનેય અમે ભણાવીએ છીએ અને દર વર્ષે પાસ થતો આવે છે. આ વર્ષે એની બારમા ધોરણની બોર્ડની પરીક્ષા છે. પછી જોઈએ એને શું કરવું છે.’ નીરાબહેને માહિતી આપી. એમના મુખ પર એટલો આનંદ અને સંતોષ છવાઈ ગયા હતા જાણે એમના પોતાના દીકરાએ જ કોઈ મોટી સિદ્ધિ પ્રાપ્ત કરી ન હોય ! વાતો વાતોમાં સારું એવું મોડું થઈ ગયું હતું. અમે એમની અને સંજીવભાઈની રજા લીધી અને પાછા પોતાના ફલેટમાં આવ્યાં.